Рәхимҗан Отарбаев

**Рәхимҗан Отарбаев** (, *[[1956 ел]]ның [[19 октябрь|19 октябре]], [[ССРБ]], [[Казакъстан ССР]], Гурьев өлкәсе, Диңгез районы — [[2018 ел]]ның [[17 февраль|17 феврале]], [[Казакъстан]], [[Атырау]]*) — казакъ язучысы, драматург. Казакъстанның атказанган эшлеклесе (2004). Чыңгыз Айтматов исемендәге халыкара академия академигы (1996). Атырау шәһәренең (2011) һәм Атырау өлкәсе Курмангазы районының (2005) шәрәфле ватандашы.

## Тәрҗемәи хәле
1956 елның 19 октябрендә Казакъстан ССР Гурьев (1992 елдан Атырау) өлкәсе Диңгез (, 1993 елдан Курмангазы) районында туган. Җаекта А. С. Пушкин исемендәге педагогика институтын (2000 елдан Мәхәмбәт Өтәмисулы исемендәге Көнбатыш Казакъстан дәүләт университеты, ) тәмамлаган (1977).

## Хезмәт юлы
1978 елдан — Гурьев өлкәсе «Орал Өңірі» газетасы хәбәрчесе.

1978–1980 елларда — Гурьев өлкәсе Диңгез районы мәктәпләрендә казакъ теле һәм әдәбияты укыта.

1980–1981 елларда — Гурьев өлкәсе Диңгез районы «Ленин жолы» газетасы хәбәрчесе.

1981–1985 елларда — Казакъстан ССР телерадиокомитеты редакторы (Алма-Ата).

1985–1989 елларда — «Қазақ әдебиеті» газетасы корреспонденты (Алма-Ата).

1989–1994 елларда — «Жалын» журналының бүлек мөхәррире.

1994–1996 елларда — Казакъстанның Кыргызстандагы илчелеге атташесы. 

1996–1997 елларда — «Егемен Қазақстан» газетасының Бишкәктәге махсус хәбәрчесе.

1997–1999 елларда — Казакъстанның Маңгыстау өлкәсе Актау шәһәрендә Казакъстан телевидениесе һәм радиосы корпорациясе бүлекчәсе түрагасы (рәис) .

1999–2002 елларда — Мәхәмбәт исемендәге Атырау өлкәсе казакъ драма театры () директоры.

2005–2009 елларда — Казакъстан президенты хакимиятенең сектор мөдире (Астана).

2009–2010 елларда — Казакъстан милли академия китапханәсенең баш директоры.

2013–2018 елларда — «Ақ Жайық kz» журналы җитәкчесе. Бер үк вакытта — Мәхәмбәт исемендәге Атырау өлкәсе казакъ драма театры сәнгать җитәкчесе.

## Иҗаты
Чәчмә әсәрләр белән таныла, драматургия өлкәсендә дә уңышлы эшли. Кино-телесценарийлар яза. Язучының китаплары казакъ теленнән тыш  рус, кытай, төрек, кыргыз, гарәп, инглиз, алман һәм татар телләрендә басыла.

Татар телендә «Идел» журналының 2015 елгы апрель-май саннарында «Чыңгызханның күз яше» бәяны (Флера Тарханова тәрҗемәсендә) дөнья күргән.

2015 елда «Чыңгызханның күз яше» бәяны Казанда «Сүз» нәшриятында аерым китап булып басылып чыккан.

## Китаплары

## Бүләкләре, мактаулы исемнәре
* 2004 — Казакъстанның атказанган эшлеклесе
* 2013 — Парасат ордены
* 2011 — «Атырау шәһәренең шәрәфле ватандашы»
* 2000 — Мәхәмбәт исемендәге премия
* 2009 — Чыңгыз Айтматов исемендәге халыкара премия
* 2005 — «Курмангазы районының шәрәфле ватандашы»
* 1987 — Төлеген Айбергенов исемендәге премия
* 2009 — Габит Мүсирепов исемендәге премия
* күп санлы медальләр

## Хәтер
* 2019 — Атырау шәһәрендә Рәхимҗан Отарбаев мирасын саклау, тарату, нәшер итү максатыннан «Рәхимҗан Отарбаев фонды» () оештырыла. Директоры — Сәүле Отарбаева

## Сылтамалар
* Рахымжан Отарбаев. adebiportal.kz
 
## Искәрмәләр


Төркем:Әлифба буенча язучылар
Төркем:Казакъ язучылары
Төркем:Казакъстан язучылары
Төркем:Казакъ драматурглары
Төркем:Казакъстан драматурглары
Төркем:Казакъстанның атказанган эшлеклеләре
Төркем:Парасат ордены кавалерлары